title: نصير ياسين
text: نصير ياسين صانع محتوى و مدون ڤيديو كيقدم ڤيديوات قصيرة (مكونة عادةً من دقيقة وحدة) ف مجالات مختالفين و تلقّى رواج عالمي. كيقدم المحتوى بشكل أساسي من صفحتو على موقع فيسبوك"ناس دييلي" و لي بداها عام 2016.
  
  ناس دييلي 
  ف عام 2016 ستقال ياسين من خدمتو ف شركة ڤينمو () و بدا كيسافر ف جميع أنحاء العالم. قرر باش يكريي صفحة على فيسبوك بسمية ناس دييلي ()، واضب على تقديم فيديوات يومية مدة كل منها دقيقة وحدة، و وصل لعدد ديالها ل الألف. كان مصدر الدخل ديالو الرونضمة د لإشهارات من صفحتو على فيسبوك و بيع التريكويات وتقديم المشورة للأشخاص المهتمين بمجال لمولتيميديا. بعد جتماع مع مؤسس فيسبوك مارك زاكربيرݣ ف لبدية د عام 2018 ترقّات ناس ديلي باش تولّي ل عرض (). ف شتنبر 2018 بلغ عدد لمتابعين ديالو على فيسبوك كتر من 8 ملاين متابع. و رتافع الرقم ل كتر من 10 ملاين بحلول نونبر من نفس العام.
  
  كيتعاون ياسين ف إنتاج فيديواتو مع ألين تامير، و هي صانعة محتوى ميريكانية-إسرائيلية و صاحبتو، وأڭون هار، و هو ڤلوڭر و موسيقي من پولونيا.
  
  بعد ناس دييلي 
  كمل ياسين من رحلة الـ 1000 ڤيديو يومي نهار 5 يناير 2019، كمل آخر ڤيديو ليه مع عبارة "هادي دقيقة واحدة، نشوفكم قريب". من نهار 1 فبراير 2019، بد كينتج مقطع ڤيديو واحد كل سيمانة.
  
  كيسكن ياسين دابا ف سنغافورة و عندو شركة ل صناعة الڤيديو. ف 5 نونبر 2019 صدر ياسين كتاب يجمع مذكرات رحلاتو اليومية، سماه "حول العالم ف 60 تانية".
  
  نتقادات 
  حدرات حركة مقاطعة إسرائيل وسحب الاستثمارات منها و فرض العقوبات عليها (المعروفة ختصارًا ب بي دي إس) من التعاطي مع برنامج "ناس دييلي" و طالبات المشاركين ف أكاديميتو بالإنسحاب، و داكشي مور ما وجّه نصير ياسين دعوة ل 80 من صنّاع المحتوى العربي بهدف تدريبهم ف «أكاديمية ناس» لي كتضم إسرائيليين ضمن طاقم الإشراف والتدريب و داكشي بتمويل من أكاديمية نيو ميديا الإماراتية المملوكة من قِبل حاكم إمارة دبي محمد بن راشد.
  
  تّاهمات الحركة نصير ياسين بإنتاجِ «محتوى تطبيعي ناعم» كيخدم لمساعي د إسرائيل ف فرض نفسها ككيان طبيعي ف المنطقة، كيما تّاهماتو بتعمّد تجاهل حقوق الشعب الفلسطيني و على راسها حق العودة.
  
  عيون الكلام 
  
  زيادة 1992
  ناس حيين